## Pravilnik o uvjetima i postupku izbora učitelja za rad u dopunskoj nastavi s djecom hrvatskih građana u inozemstvu

### NN 2/2005 (4.1.2005.), Pravilnik o uvjetima i postupku izbora učitelja za rad u dopunskoj nastavi s djecom hrvatskih građana u inozemstvu

# MINISTARSTVO ZNANOSTI, OBRAZOVANJA I ŠPORTA

28

Na temelju članka 7.a Zakona o
osnovnom školstvu (»Na­rod­ne novine«, broj 59/90, 26/93, 27/93, 7/96, 59/01 i 114/01),
ministar znanosti, obrazovanja i športa donosi

## PRAVILNIK

### o uvjetima i postupku izbora uČitelja za rad u dopunskoj nastavi s djecom hrvatskih graĐana u inozemstvu

Članak 1.

Ovim pravilnikom propisuju se
uvjeti i postupak izbora učitelja za rad u dopunskoj nastavi s djecom hrvatskih
građana u inozemstvu (u daljnjem tekstu: učitelji), te kriteriji i mjerila za
njihove plaće i druge novčane naknade.

I. UVJETI I POSTUPAK IZBORA

Članak
2.

Dopunsku
nastavu s djecom hrvatskih građana u inozemstvu (u daljnjem tekstu: dopunska
nastava) mogu izvoditi osobe koje uz opće uvjete:

–
imaju odgovarajuću stručnu spremu za učitelja razredne nastave, učitelja
hrvatskog jezika, učitelja povijesti, a u skladu sa Zakonom o osnovnom
školstvu;

–
imaju odgovarajuću stručnu spremu za nastavnika hrvat­skoga jezika ili
nastavnika povijesti, a u skladu sa Zakonom o srednjem školstvu;

–
vladaju jezikom zemlje u koju se upućuju, odnosno govore engleski, njemački,
francuski, špa­njolski ili talijanski jezik;

–
imaju dvije godine iskustva u nastavi.

Članak
3.

Učitelji
se biraju na temelju javnog natječaja koji raspisuje Ministarstvo znanosti,
obrazovanja i športa (u daljnjem tekstu: Ministarstvo).

Natječaj
se objavljuje u dnevnom tisku i Školskim novinama te oglašava preko Zavoda za zapošljavanje.

Članak
4.

Ministar
znanosti, obrazovanja i športa (u daljnjem tekstu: ministar) donosi odluku o
izboru učitelja između natjecatelja koji ispunjavaju uvjete natječaja.

Ministar
može donijeti odluku o izboru učitelja i bez raspisivanja javnog natječaja kada
za to postoji stvaran i važan razlog.

Članak
5.

Odluku
iz članka 4. stavka 1. ovog pravilnika ministar donosi na prijedlog stručnog
povjerenstva.

Stručno
povjerenstvo iz stavka 1. ovoga članka imenuje ministar.

Odlukom
o imenovanju stručnog povjerenstva utvrđuje se način rada i zadaci
povjerenstva.

II. UČITELJI

Članak 6.

Učitelj se upućuje na rad u
dopunsku nastavu, na rok od dvije godine.

Nakon isteka roka iz stavka 1. ovoga
članka, učitelj se može uputiti na rad u dopunsku nastavu na još dvije godine.

Nakon isteka roka iz stavka 2.
ovoga članka, učitelj može biti ponovno izabran ako je nakon povratka s rada u
dopunskoj nastavi radio najmanje dvije godine u obrazovnom sustavu Republike
Hrvatske.

Članak
7.

Puno
radno vrijeme učitelja iznosi 40 sati tjedno, a neposredan rad u dopunskoj
nastavi iznosi 20 sati tjedno.

Ako
učitelj uz najmanje 18 sati neposrednog rada u dopunskoj nastavi izvodi i
programe pred­školskog odgoja, osnovnog i srednjeg obrazovanja, odnosno
izvannastavne aktivnosti ili radi u kombiniranom odjelu/skupini i dr., priznaje
mu se puno radno vrijeme.

Prekovremeni
rad u dopunskoj nastavi, a najviše do 5 sati tjedno neposrednog rada u
dopunskoj nastavi, odobrava Ministarstvo.

Članak
8.

Učitelji
se obvezno uključuju u program priprema za rad u dopunskoj nastavi prije
njihova upućivanja u inozemstvo.

U
program metodičkog obrazovanja učitelji se obvezno uključuju tijekom rada u
dopunskoj nastavi.

Programe
iz stavka 1. i 2. ovoga članka utvrđuje i provodi Ministarstvo.

Članak
9.

Učitelji
su dužni za svaku školsku godinu izraditi program rada na temelju nastavnog
programa za dopunsku nastavu u inozemstvu te ga dostaviti Ministarstvu.

Učitelji
su dužni najmanje dva puta godišnje Ministarstvu dostaviti izvješće o svom
radu.

Članak
10.

Učitelju
koji ima zasnovan radni odnos na neodređeno vrijeme, a koji se upućuje na rad u
dopunsku nastavu, poslodavac može na njegov zahtjev odobriti neplaćeni dopust
najdulje do isteka roka iz članka 6. stavka 1. i 2. ovoga pravilnika.

Nakon
isteka roka iz stavka 1. ovog članka, učitelj koji se vraća na rad kod
poslodavca koji mu je odobrio neplaćeni dopust mora o svojoj namjeri
obavijestiti poslodavca najkasnije 30 dana prije prestanka ugovora o radu
sklopljenog za rad u dopunskoj nastavi.

III. KOORDINATOR DOPUNSKE
NASTAVE

Članak 11.

Za područje na kojem dopunsku
nastavu izvode najmanje četiri učitelja s punim radnim vremenom imenuje se
koordinator dopunske nastave (u daljnjem tekstu: koordinator).

Koordinatora imenuje ministar na
rok od dvije godine.

Koordinator dopunske nastave
može biti osoba koja ispunjava uvjete za učitelja propisane člankom 2. ovog
pravilnika i ima najmanje dvije godine iskustva u dopunskoj nastavi.

Članak 12.

 Koordinator obavlja sljedeće poslove:

– organizira dopunsku nastavu

– prati realizaciju izvođenja
dopunske nastave

– daje mišljenje o uspješnosti
rada učitelja

– surađuje s hrvatskim
diplomatskim predstavništvima i prosvjetnim vlastima u inozemstvu

– izvodi nastavu, ako je
imenovan za područje na kojem dopunsku nastavu izvodi manje od 15 učitelja

– obavlja i druge poslove, u
skladu sa sklopljenim ugovorom o radu.

IV. PLAĆE I DRUGE NOVČANE
NAKNADE

Članak 13.

Sredstva za isplatu plaća i
ostalih novčanih naknada za rad učitelja i koordinatora osiguravaju se u
Državnom proračunu na poziciji: Izdaci za obrazovanje djece hrvatskih građana u
inozemstvu.

Članak 14.

Plaća učitelja s punim radnim
vremenom i naknada za prekovremeni rad obračunava se i isplaćuje u valuti
države na osobni račun učitelja otvoren u zemlji prijma prema Tablici 1, koja
je sastavni dio ovoga pravilnika.

Učitelju koji obavlja poslove
koordinatora uvećava se iznos osnovne plaće:

1. u koordinaciji s četirima do
deset učitelja za 10%

2. u koordinaciji s više od
deset učitelja za 15%.

Doprinose za
mirovinsko-invalidsko i zdravstveno osiguranje za učitelje u dopunskoj nastavi
u inozemstvu uplaćuje Ministarstvo.

Članak 15.

Učitelji odnosno koordinatori
imaju pravo na sljedeće novčane naknade, i to:

1. jednokratnu pomoć pri prvom
upućivanju na rad u određenu zemlju u iznosu od 80% plaće koja se učitelju
isplaćuje u zemlji prijma u skladu s Tablicom 1;

2. putne troškove pri prvom
upućivanju na rad u određenu zemlju, kao i prigodom vraćanja s rada nakon
isteka roka iz članka 6. stavka 1. odnosno stavka 2. ovog pravilnika, u visini
cijene karte za vlak prvog razreda, autobus ili brod za zemlje u Europi,
odnosno za spavaća kola za udaljenije europske destinacije, te ekonomski
najpovoljniju zrakoplovnu kartu za prekomorske zemlje;

3. putne troškove prijevoza, a
za potrebe stručnog usavr­ša­vanja koje organizira Ministarstvo;

4. troškove gradskog i
međugradskog prijevoza koji proizlaze iz obavljanja poslova dopunske nastave u
visini stvarnih mjesečnih troškova;

5. za pokriće troškova
didaktičkog i potrošnog materijala, poštanskih i drugih usluga koji proizlaze
iz obavljanja poslova dopunske nastave, prema stvarno predočenim računima ako
se takvi troškovi ne pokrivaju iz dobrovoljnih priloga roditelja;

6. ako organizirano i planirano
te uz suglasnost Ministarstva vode učenike u posjet domovini, koristeći
sredstva javnog prometa, imaju pravo na naknadu troškova osobnog prijevoza, ako
na drugi način nije osiguran besplatan prijevoz, te na troškove punog pansiona
»B« kategorije, ako na drugi način nije osiguran besplatan smještaj i prehrana.

V. PRIJELAZNE I ZAVRŠNE
ODREDBE

Članak 16.

Stupanjem na snagu ovog
pravilnika prestaje važiti Pravilnik o uvjetima i postupku izbora učitelja za
rad u dopunskoj nastavi s djecom hrvatskih građana u inozemstvu (»Narodne
novine«, broj 9/2003.).

Članak 17.

Ovaj pravilnik stupa na snagu
osmog dana od dana objave u »Narodnim novinama«.

Klasa: 602-01/04-01/0682

Urbroj: 533-04-04-02

Zagreb, 20. prosinca 2004.

Ministar
**doc. dr. sc. Dragan Primorac**,
v. r.

if !supportEmptyParas endif

*Tablica 1.*

if !supportEmptyParas endif

|  |  |  |  |
| --- | --- | --- | --- |
| drŽava | valuta | PLAĆA | iznos |
| if !supportEmptyParas endif | if !supportEmptyParas endif | if !supportEmptyParas endif | po satu |
| Argentina | usd | 1.632,00 | 12 USD |
| Australija | Aud | 1.800,00 | 12 AUD |
| AUSTRIJA | EUR | 1.411,00 | 12 EUR |
| BELGIJA | EUR | 1.411,00 | 12 EUR |
| ČILE | USD | 1.632,00 | 12 USD |
| FRANCUSKA | EUR | 1.411,00 | 12 EUR |
| ITALIJA | EUR | 1.411,00 | 12 EUR |
| JUŽNOAFRIČKA REPUBLIKA | USD | 1.632,00 | 12 USD |
| KANADA | USD | 1.632,00 | 12 USD |
| Luksemburg | EUR | 1.411,00 | 12 EUR |
| MAKEDONIJA | EUR | 1.176,00 | 12 EUR |
| NORVEŠKA | EUR | 1.646,00 | 12 EUR |
| NOVI ZELAND | USD | 1.632,00 | 12 USD |
| NJEMAČKA | EUR | 1.411,00 | 12 EUR |
| RUMUNJSKA | EUR | 1.176,00 | 12 EUR |
| RUSKA FEDERACIJA | EUR | 1.294,00 | 12 EUR |
| SAD | USD | 1.632,00 | 12 USD |
| SLOVAČKA | EUR | 1.176,00 | 12 EUR |
| SLOVENIJA | EUR | 1.176,00 | 12 EUR |
| SRBIJA I CRNA GORA | EUR | 1.176,00 | 12 EUR |
| ŠVICARSKA | CHF | 3.120,00 | 15 CHF |
| UJEDINJENO KRALJEVSTVO | GBP | 960,00 | 10 GBP |
| OSTALE ZEMLJE | EUR | 1.411,00 | 12 EUR |

if !supportEmptyParas endif

Pravilnik, NN 2/2005-28